|  |  |
| --- | --- |
|  |  |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL DAUGIABUČIŲ NAMŲ LAISVĖS AL. 102A, V. MYKOLAIČIO-PUTINO G. 11 IR V. PUTVINSKIO G. 13 BENDROJO NAUDOJIMO OBJEKTŲ ADMINISTRATORIAUS SKYRIMO** |
| 2017 m. spalio 20 d. Nr. A-3807 |
| Kaunas |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 straipsnio 1, 2 ir 4 dalimis, 4.85 straipsnio 1 ir 7 dalimis, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 19, 20 ir 21 punktais ir atsižvelgdamas į Kauno miesto savivaldybės administracijos direktoriaus 2015 m. kovo 16 d. įsakymą Nr. A-753 „Dėl UAB „Žaidas“ įrašymo į Asmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“, Kauno miesto savivaldybės administracijos direktoriaus 2017 m. birželio 21 d. įsakymą Nr. A-2403 ,,Dėl įgaliojimų suteikimo Kauno miesto savivaldybės administracijos direktoriaus pavaduotojui Romaldui Rabačiui“, Butų ir kitų patalpų savininkų Laisvės al. 102A balsavimo raštu balsų skaičiavimo komisijos 2017 m. rugsėjo 19 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. spalio 17 d. posėdžio protokolą Nr. 53-4-1500, Butų ir kitų patalpų savininkų V. Mykolaičio-Putino g. 11 balsavimo raštu balsų skaičiavimo komisijos 2017 m. rugsėjo 19 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. spalio 17 d. posėdžio protokolą Nr. 53-4-1499, Butų ir kitų patalpų savininkų V. Putvinskio g. 13 balsavimo raštu balsų skaičiavimo komisijos 2017 m. rugsėjo 5 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. spalio 17 d. posėdžio protokolą Nr. 53-4-1501:

1. S k i r i u penkeriems metams UAB „Kauno centro būstas“ (buveinė Žiburio g. 10-2, 63235 Alytus, įmonės kodas 149650823, duomenys kaupiami ir saugomi Juridinių asmenų registre, PVM mokėtojo kodas LT496508219) šių daugiabučių namų bendrojo naudojimo objektų administratore (toliau – administratorius):

1.1. Laisvės al. 102A (namo naudingasis plotas – 783,22 kv. m, gyvenamosios paskirties patalpų skaičius – 15, negyvenamosios paskirties patalpų skaičius – 1);

1.2. V. Mykolaičio-Putino g. 11 (namo naudingasis plotas – 309,45 kv. m, gyvenamosios paskirties patalpų skaičius – 4, negyvenamosios paskirties patalpų skaičius – 1);

1.3. V. Putvinskio g. 13 (namo naudingasis plotas – 349,14 kv. m, gyvenamosios paskirties patalpų skaičius – 6, negyvenamosios paskirties patalpų skaičius – 1).

2. N u s t a t a u, kad:

2.1. daugiabučio namo Laisvės al. 102A bendrojo naudojimo objektų administravimo tarifas – 0,0550 Eur už 1 kv. m (su PVM);

2.2. daugiabučio namo V. Mykolaičio-Putino g. 11 bendrojo naudojimo objektų administravimo tarifas – 0,0637 Eur už 1 kv. m (su PVM);

2.3. daugiabučio namo V. Putvinskio g. 13 bendrojo naudojimo objektų administravimo tarifas – 0,0637 Eur už 1 kv. m (su PVM);

2.4. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktoriaus pavaduotojas, įgaliotas administracijos direktoriaus |  | Romaldas Rabačius |